**3. IZVJEŠTAJ O ZADUŽENJU**

U izvještajnom razdoblju od 01.01.2021.g. do 30.06.2021.g. Općina Posedarje se nije zaduživala za nove kreditne obveze.

Prethodno je Općina Posedarje zadužena za Financijski leasing po Ugovoru br. 37586 na iznos od 13.179,25 EUR i za Financijski leasing po Ugovoru br. 37584 na iznos od 36.242,94 EUR. Financijski leasing po oba ugovora sklopljen je na rok otplate od 5 godina. Mjesečna rata po ugovoru br. 37586 iznosi 247,72 EUR a mjesečna rata po ugovoru br. 37584 iznosi 685,08 EUR.

**Pregled plaćanja po kreditu za razdoblje od 01.01.2021. do 30.06.2021.g.**

|  |  |  |  |  |  |
| --- | --- | --- | --- | --- | --- |
| Broj ugovora o kreditu | Datum sklapanja ugovora | Dospjelo na naplatu glavnica do 30.06.2021. | Dospjelo na naplatu kamata do 30.06.2021. | Plaćeno glavnica do 30.06.2021. | Plaćeno kamata do 30.06.2021. |
| 37586 | 09.07.2019. | 9.407,42 | 1.827,81 | 9.407,42 | 1.827,81 |
| 37584 | 09.07.2019 | 26.027,58 | 5.021,28 | 26.027,58 | 5.021,28 |

**4. IZVJEŠTAJ O IZDANIM I DANIM JAMSTVIMA**

Općina Posedarje nije davala ni primala jamstva.

**5. IZVJEŠTAJ O KORIŠTENJU PRORAČUNSKE ZALIHE**

Sukladno članku 56. Stavku 2. Zakona o proračunu sredstva proračunske zalihe koriste se za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu osigurana dovoljna sredstva jer ih pri planiranju proračuna nije moguće predvidjeti. U izvještajnom razdoblju Općina Posedarje nije imala planiranu ni ostvarenu Proračunsku zalihu.

**6. OBRAZLOŽENJE OSTVARIVANJA PRIHODA I PRIMITAKA, RASHODA I IZDATAKA**

U Proračun Općine Posedarje uključeni su vlastiti i namjenski prihodi i primici proračunskog korisnika Dječjeg vrtića „Cvrčak Posedarje“ koji se uplaćuju na njihov poslovni žiro-račun te rashodi i izdaci proračunskog korisnika koji se financiraju iz tih prihoda i primitaka. Sukladno Uputama Ministarstva financija za izradu Proračuna jedinica lokalne i područne (regionalne) samouprave obavezno se planiraju navedeni prihodi i rashodi proračunskog korisnika u proračunu Općine Posedarje te se moraju uključiti u polugodišnje i godišnje izvršenje proračuna.

*Tablica 1. Struktura planiranih i izvršenih prihoda/primitaka Proračuna Općine Posedarje za 2020. i 2021. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta prihoda** | **Izvršenje 2020.** | **Plan 2021.** | **Izvršenje 2021.** | **Indeks** | **Indeks** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 61 | Prihodi od poreza | 3.540.345,86 | 8.913.600,00 | 3.430.696,18 | 96,90 | 38,49 |
| 63 | Pomoći iz inoz.i ost.subjek. | 277.055,18 | 346.000,00 | 1.880.947,02 | 678,91 | 543,63 |
| 64 | Prihodi od imovine | 74.443,26 | 364.000,00 | 96.296,01 | 129,35 | 26,45 |
| 65 | Prihodi od admin. pristojbi | 1.351.201,66 | 2.977.000,00 | 1.558.587,48 | 115,35 | 52,35 |
| 66 | Prihodi od prodaje proizvoda,robe i usluga | 0,00 | 360.000,00 | 53.091,92 | 0,00 | 14,75 |
| 68 | Ostali prihodi | 31.000,00 | 37.000,00 | 2.872,51 | 8,84 | 7,76 |
| 71 | Prihodi od prodaje neproizvedene imovine | 67.666,00 | 7.132.000,00 | 1.116.087,67 | 1980,58 | 15,65 |
| 72 | Prihodi od prod. nefin.imov. | 451.000,00 | 0,00 | 0,00 | 0,00 | 0,00 |
|   | **PRIHODI I PRIMICI:** | **5.792.711,92** | **20.129.600,00** | **8.138.578,79** | **140,74** | **40,43** |

**6.1. Prihodi i primici**

Ukupni prihodi i primici Proračuna općine Posedarje za razdoblje od 01.siječnja do 30.lipnja 2021. godine od 8.138.578,79 kune. Prihodi poslovanja ostvareni su u iznosu od 7.022.491,12 kune, a prihodi od prodaje nefinancijske imovine ostvareni su u iznosu od 1.116.087,67 kuna.

Potrebno je naglasiti kako zbog zakonskih promjena načina iskazivanja, odnosno **obveze uključivanja vlastitih i namjenskih prihoda** proračunskih korisnika iskazani su i prihodi i rashodi korisnika. Od ukupnih ostvarenih prihoda namjenski prihodi Dječjeg vrtića Cvrčak Posedarje iznose 243.160,00 kune.

**6.1.1. Prihodi poslovanja**

Prihodi poslovanja ostvareni su u iznosu od 7.022.491,12 kune što je 54,03% od planiranih 12.997.600,00 a index izvršenja u odnosu na izvršenje prethodne godine je 133,12%. Struktura prihoda poslovanja je slijedeća:

**Prihodi od porezna (grupa 61)**

Prihodi od poreza ostvareni su u iznosu od 3.430.696,18 kune što je 38,49% od planiranih 8.913.600,00, a index izvršenja u odnosu na izvršenje 2020. godine je 96,90%. kuna. Od iskazanih prihoda od poreza najznačajniji su prihodi od poreza na dohodak u iznosu od 2.337.815,02 kuna, porez na imovinu u iznosu od 1.084.284,53 kuna porezi na robu i usluge u iznosu od 8.596,13 kune.

**Pomoći iz inozemstva i od subjekata unutar opće države (grupa 63)** ostvarene su u iznosu od 1.880.947,02 kuna što je 543,63%% od planiranih 346.000,00 kuna, a index izvršenja u odnosu na isto razdoblje prethodne godine je 678,91%. Razlog povećanja prihoda s osnove pomoći su nove izmjene Zakona o financiranju jedinica lokalne i područne (regionalne) samouprave koje su na snazi od 19.12.2020. godine. Izmjenama Zakona o porezu na dohodak, umjesto udjela fiskalnog izravnanja od 17%, koji se izdvaja iz poreza na dohodak, propisano je da se sredstva fiskalnog izravnanja osiguravaju u državnom proračunu.

Slijedom navedenog, jedinice lokalne i područne (regionalne) samouprave sredstva fiskalnog izravnanja osigurana u državnom proračunu evidentiraju u okviru osnovnog računa 63311 Tekuće pomoći iz državnog proračuna.

Ukupni prihodi općine s osnove tekućih pomoći iz državnog proračuna iznose 1.408.593,78 kuna.

Kapitalne pomoći iz državnog proračuna 45.000,00 odnose se na izgradnju vodovodne infrastrukture u Slivnici.

Kapitalne pomoći od izvanproračunskih korisnika iznose 423.243,24 kuna, a odnose se na pomoći od Hrvatskih voda za financiranje izgradnje potpornog zida na plaži u Tunjaricama u Posedarju.

Tekuće pomoći proračunskim korisnicima iz proračuna koji im nije nadležan odnose se na ostvarenu pomoć u iznosu od 4.110,00 kuna proračunskom korisniku Dječjem vrtiću „Cvrčak Posedarje“ za predškolski odgoj od Ministarstva znanosti i obrazovanja.

 **Prihodi od imovine (grupa 64)** ostvareni su u iznosu od 96.296,01 što je 26,45% od planiranih 364.000,00 kuna. Te prihode čine prihodi od financijske imovine ostvareni u iznosu od 2.629,28 kuna, a odnose se na prihode od depozita po viđenju te prihode od zateznih kamata. Prihodi od nefinancijske imovine ostvareni u iznosu od 93.666,73 kuna što je 26,52% u odnosu na planiranih 353.208,00 kuna. Te prihode čine prihodi od naknada za koncesije ostvareni u iznosu od 16.000,00 kuna, prihodi od zakupa i iznajmljivanja imovine ostvarene u iznosu od 60.319,00 kune, naknada za korištenje nefinancijske imovine u iznosu od 43,12 kune te prihodi od nefinancijske imovine u iznosu od 17.304,61 kune.

**Prihodi od upravnih i administrativnih pristojbi, pristojbi po posebnim propisima i naknada** **(grupa** **65)** ostvareni su u iznosu od 1.558.587,48 kune što je 52,35% od planiranih 2.977.000,00 kuna. Navedene prihode čine upravne i administrativne pristojbe u iznosu od 224.795,42 kuna, prihodi po posebnim propisima u iznosu od 383.158,12 kuna. Te prihode čine prihodi vodnog gospodarstva (vodni doprinos) ostvaren u iznosu od 3.529,18 kune te ostali nespomenuti prihodi koji su ostvareni u iznosu od 379.628,94 kuna, a čine ih prihodi od sufinanciranja mještana za potrošak vode na hidrantima u mjestima koji nemaju vodovode priključke u iznosu od 140.578,94 kuna te sufinanciranje roditelja za boravak djece u Dječjem vrtiću „Cvrčak Posedarje“ u iznosu od 239.050,000 kuna. Komunalni doprinos i naknada ostvareni su u iznosu od 950.633,94 kune što je 52,81% od planiranih 1.800.000,00 kn. Komunalni doprinos ostvaren je u iznosu od 292.210,82 kune, a komunalna naknada u iznosu od 658.423,12 kuna.

**Prihodi od prodaje proizvoda i roba te pruženih usluga i prihodi od donacija (grupa 66)** ostvareni su u iznosu od 53.091,92 kune, a odnose se na naplaćene materijalne troškove od Hrvatskih voda i 10%

od uplaćene slivne vodne naknade.

**Kazne, upravne mjere i ostali prihodi (grupa 68)** ostvareni su u iznosu od 150,00kuna.

**Proračunski korisnik Dječji vrtić „Cvrčak Posedarje** ostvario je namjenske prihode u iznosu od 243.160,00 kuna. Ti prihodi se odnose na pomoći iz nenadležnog proračuna u iznosu od 4.110,00 kuna, kamate na depozite po viđenju u iznosu od te prihodi od sufinanciranja roditelja za boravak djece u vrtiću u iznosu od 239.050,00 kune.

**Prihodi od prodaje nefinancijske imovine** ostvareni su u iznosu od 1.116.087,67 kuna. Navedene prihode sačinjavaju:

**Prihodi od prodaje neproizvedene dugotrajne imovine (grupa 71)** u iznosu od 1.116.087,67 kuna, a odnose se na otplatu dugovanja za prodaju poljoprivrednog zemljišta u iznosu od 17.310,48 kuna, prodaju zemljišta u poslovnoj zoni u iznosu od 610.158,49 kuna, višegodišnji zakup grobnica u Posedarju i Vinjercu u iznosu od 372.400,00 kuna te prodaju građevinskog zemljišta u iznosu od 116.218,70 kuna.

**6.2. Rashodi i izdaci**

Ukupni rashodi i izdaci u razdoblju od 01.01.2021. do 30.06.2021. godine iznose 8.409.946,47 kuna i indeks izvršenja u odnosu na planirani proračun 2021. godine u iznosu od 19.557.272,00 kuna je 43,00%. Rashodi poslovanja iznose 5.390.719,13 kune te rashodi za nabavu nefinancijske imovine iznose 3.019.227,34 kuna.

 *Rashodi i izdaci za 2020. i 2021. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta rashoda** | **Izvršenje 2020.** | **Plan 2021.** | **Izvršenje 2021.** | **Indeks** | **Indeks ostvar.** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 31 | Rashodi za zaposlene | 1.524.102,55 | 3.495.492,00 | 1.552.230,04 | 101,85 | 44,41 |
| 32 | Materijalni rashodi | 2.340.774,15 | 6.374.750,00 | 3.034.195,25 | 129,62 | 47,60 |
| 34 | Financijski rashodi | 24.060,76 | 84.500,00 | 53.721,97 | 223,28 | 63,58 |
| 36 | Pomoći dane u inozemstvo i unutar opće |  |  |  |  |  |
|  |  Države | 18.000,00 | 32.200,00 | 102.329,50 |  568,50  | 317,79 |
| 37 | Naknade građanima i kućanstvima  | 183.003,62 | 671.000,00 | 229.703,00 | 125,52 | 34,23 |
| 38 | Ostali rashodi | 180.250,00 | 1.227.450,00 | 418.539,37 | 232,20 | 32,76 |
| 41 | Rashodi za nabavu neproizvedene dug.imovine | 173.000,00 | 2.478.000,00 | 403.060,36 | 232,98 | 16,27 |
| 42 | Rashodi za nabavu proizvedene dug.imovine | 1.053.565,32 | 5.143.880,00 | 2.616.166,98 | 248.32 | 50.86 |

**RASHODI I IZDACI: 4.270.191,08 11.935.392,00 5.390.719,13 126,24 45,17**

Rashodi i izdaci proračunskog korisnika DV Cvrčak Posedarje ostvareni su u iznosu od 870.617,00 kuna i to izdaci koji se financiraju iz proračuna Općine Posedarje u iznosu od 630.203,00 kuna.

**6.2.1. Rashodi poslovanja**

Rashodi poslovanja ostvareni su u iznosu od 5.390.719,13 kunu ili 45,17% od planiranih 11.935.392,00 kuna.

**Rashodi za zaposlene (grupa 31)** ostvareni su u iznosu od 1.552.230,04 kune što je 44,41% od plana. U te rashode uključene su bruto plaće zaposlenih djelatnika u JUO-u i djelatnika zaposlenih u DV Cvrčak Posedarje, ostali rashodi za zaposlene i doprinosi na plaće.

**Materijalni rashodi (grupa 32)** iznose 3.034.195,25 kune, a planirani su u iznosu od 6.374.750,00 kuna i čine najznačajniju stavku među rashodima proračuna. Ovi rashodi obuhvaćaju naknade troškova zaposlenima u iznosu od 45.002,85, rashodi za materijal i energiju u iznosu od 938.748,15 kunu, a odnose se na rashode za uredski materijal, materijal i sirovine, energiju, materijal i dijelovi za tekuće i investicijsko održavanje te sitni inventar i zaštitna radna odjeća.

Rashodi za usluge iznose 1.848.061,81 kune. Navedene rashode čine rashodi za usluge pošte i telefona, usluge tekućeg i investicijskog održavanja, usluge promidžbe i informiranja, komunalne usluge, zakupnina i najamnina, zdravstvene i veterinarske usluge, intelektualne i osobne usluge, računalne usluge i ostale usluge.

Ostali nespomenuti rashodi poslovanja iznose 202.382,44 kuna, a odnose se na naknade članovima predstavničkih tijela, naknade za rad povjerenstva na lokalnim izborima, premije osiguranja, reprezentacija, troškovi članarina, pristojbe i naknade i ostali nespomenuti rashodi poslovanja.

**Financijski rashodi (grupa 34)** ostvareni su u iznosu od 53.721,97 kuna, a čine ih rashodi za bankarske usluge i usluge platnog prometa, zatezne kamate i ostali nespomenuti financijski rashodi.

**Pomoći dane u inozemstvo i unutar općeg proračuna (grupa 36**) iznose 102.329,50 kuna, a odnose se na pomoći dane proračunskim korisnicima drugih proračuna. Općina Posedarje je sudjelovala u sufinanciranju nabavke spremnika za zbrinjavanje otpada u iznosu od 73.729,50 kuna, sufinanciranje boravka djece s posebnim potrebama u Dječjem vrtiću Latica s iznosom od 4.200,00 kuna te kapitalna pomoć u iznosu od 25.000,00 kuna Osnovnoj školi Posedarje.

**Naknade građanima i kućanstvima (grupa 37)** ostvareni su u iznosu od 229.703,00 kuna što je 34,23% u odnosu na planiranih 671.000,00 kuna.

Naknade se odnose na naknade građanima i kućanstvima iz proračuna u novcu i naknade građanima i kućanstvima u naravi.

**Ostali rashodi (grupa 38)** u prvih šest mjeseci 2021. g. ostvareni su rashodi u iznosu od 418.539,37 kuna i indeks ostvarenja u odnosu na planirani iznos 2021. g. je 32,76%. Ostali rashodi odnose se na pomoći i donacije dane na temelju programa javnih potreba u kulturi, sportu, predškolskom odgoju i školstvu i i socijalnoj skrbi.

**6.2.2. Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 3.019.227,34 ili 39,61% od planiranih 7.621.880,00 kuna.

Navedeni rashodi odnose se za nabavu neproizvedene dugotrajne imovine u iznosu od 403.060,36 kuna i rashodi za nabavu proizvedene dugotrajne imovine u iznosu od 2.616.166,98 kuna.

Rashode za nabavu nefinancijske imovine čine rashodi za ostala prava u iznosu od 259.560,36 kuna, a odnose se na ulaganja u vodovodnu infrastrukturu i ostala nematerijalna imovina u iznosu od 143.500,00 kuna za projekte.

Rashodi za nabavku proizvedene dugotrajne imovine u iznosu od 2.616.166,98 kuna čine rashodi za građevinske objekte u iznosu od 2.557.902,48 kuna, rashodi za postrojenja i opremu u iznosu od 42.264,450 kuna te rashodi za proizvedenu nematerijalnu imovinu u iznosu od 16.000,00 kuna.

**6.2.3 Izdaci za financijsku imovinu i otplate zajmova**

Ovi izdaci odnose se na otplatu glavnice financijskog leasinga u iznosu od 35.425,00 kuna.

**6.3. Rezultat poslovanja**

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRICI** | **UKUPNI RASHODI I IZDACI** | **VIŠAK/MANJAK****PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK****PRIHODA RASPOLOŽIVIH /ZA POKRIĆE** |
| **OPĆINA POSEDARJE** | **7.895.419** | **8.204.957** | **-309.538** | **-1.126.288** | **-1.435.826** |
| **CVRČAK POSEDARJE** | **243.160** | **240.414** | **2.746** | **13.001** | **15.747** |
| **UKUPNO:** | **8.138.579** | **8.445.371** | **-306.789** | **-1.113.287** | **-1.420.079** |
|  |  |  |  |  |  |

Općina Posedarje je u razdoblju od 01.01.2021. do 30.06.2021. godine ostvarila ukupne prihode u iznosu od 7.895.419,00 kuna, ukupni rashodi u istom razdoblju iznose 8.204.957,00 kuna. Rezultat poslovanja prvih šest mjeseci 2021. godine je ostvareni manjak prihoda poslovanja u iznosu od 309.538,00 kune. Međutim, s obzirom na preneseni manjak iz prethodnih godina koji iznosi 1.126.288,00 kuna u slijedeće razdoblje prenosi se proračunski manjak u iznosu od 1.435.826,00 kuna.

Proračunski korisnik Dječji vrtić Cvrčak Posedarje u razdoblju od 01.01.2021. do 30.06.2021.g. ostvario je 243.160,00 kuna namjenskih prihoda i primitaka te 240.414,00 kune rashoda i izdataka financiranih tim istim prihodima. Financijski rezultat Dv Cvrčak Posedarje je ostvareni višak prihoda poslovanja u iznosu od 2.746,00 kuna. S obzirom na preneseni višak iz prethodnih godina rezultat u naredno razdoblje prenosi se višak od 15.747,00 kuna.

**6.4. Izvršenje po programima iz Posebnog dijela proračuna**

Izvršenje po programima prikazano je u Posebnom dijelu proračuna po programskoj klasifikaciji.

 **Program 1001 Rad općinskog vijeće**  izvršen je u iznosu od 106.063,58 kuna i odnose se na naknade članovima predstavničkog tijela u iznosu od 32.013,41 kune, redovito financiranje političkih stranaka u iznosu od 14.200,00 kuna te troškove lokalnih izbora u iznosu od 59.850,17 kuna.

**Program 1002 Redovita djelatnost uprave** izvršen je u iznosu od 1.193.662,76 kune. Navedeni program obuhvaća slijedeće aktivnosti i projekte:

Izvršna uprava i administracija u iznosu od 1.126.382,81 kune, a obuhvaća rashode za materijal i energiju, rashode za usluge (poštarina, telefon, promidžba i informiranje, komunalne usluge, intelektualne i osobne usluge, računalne usluge, premije osiguranja, reprezentacija i ostale usluge , financijske rashode (bankarske usluge i usluge platnog prometa, zatezne kamate i ostale financijske rashode), ostale naknade građanima i kućanstvima iz proračuna, najam vozila u iznosu od 25.015,86 kuna, troškovi financijskog leasinga u iznosu od 42.264,09 kune.

**Program 1003 Organiziranje i provođenje zaštite i spašavanja** izvršen je u iznosu od 33.000,00 kuna, a čine ga rashodi za financiranje Dobrovoljnog vatrogasnog društva Posedarje te troškovi za funkcioniranje civilne zaštite u iznosu od 9.000,00 kuna.

**Program 1005 Promicanje turizma** obuhvaća troškove oko organiziranja ljetnih događanja. U izvještajnom razdoblju nije bilo troškova.

**Program 1006 zaštita okoliša iznosi 293.483,16 kune.** Obuhvaća aktivnost odvoza otpada i deratizaciju u iznosu od 189.753,66 kuna, aktivnost sanacije nelegalnih odlagališta otpadau iznosuod 30.000,00 kuna, kapitalni projekt nabavke spremnika za odvojeno prikupljanje otpada u iznosu od 73.729,50 kuna.

**Program 1007 Održavanje komunalne infrastrukture** ostvaren je u iznosu od 1.439.460,98 kuna i obuhvaća održavanje javnih površina u iznosu od 108.590,20 kune, održavanje nerazvrstanih cesta (lokalnih putova) u iznosu od 571.651,16 kune, održavanje javne rasvjete u iznosu od 377.736,01 kuna, opskrba mještana vodom s hidranata u iznosu od 205.085,90 kuna, održavanja groblja u iznosu od 14.660,75 kuna i održavanje plaža u iznosu od 161.736,96 kuna.

**Program 1008 Izgradnja komunalne infrastrukture** ostvaren je u iznosu od 3.063.237,95 kuna, a obuhvaća kapitalni projekt izgradnje vodovoda u iznosu od 259.560,36 kunu, izgradnja dječjih igrališta u iznosu od 43.416,25 kuna, rekonstrukcija groblja u iznosu od 540.429,67 kuna, izrada urbanističkih planova i projektne dokumentacije u iznosu od 262.000,00 kuna, izgradnja prometnica u iznosu od 541.319,24 kuna, izgradnja autobusnih stajališta u iznosu od 24.062,50 kuna, uređenje parka u Posedarju u iznosu od 206.430,63 kuna, izgradnja vanjske rasvjete u iznosu od 274.827,00 kuna, sanacija potpornog zida u Tunjaricama u iznosu od 705.404,80 kuna, izgradnja ribarnice u iznosu od 205.787,50 kuna.

 **Program 1009 Promicanje kulture** ostvaren je u iznosu od 10.000,00 kuna, a obuhvaća pomoći udrugama i to kazališna udruga Knezovi i serdari Posedarski u iznosu od 2.500,00, pomoć KUD-u Sokolovi iz Slivnice u iznosu od 5.000,00 kuna te sufinanciranje bibliobusa u iznosu od 2.500,00 kuna.

**Program 1010 razvoj sporta i rekreacije** izvršen je u iznosu od 467.447,59 kune, a sredstva su dodijeljena sportskim udrugama i to: Nogometni klub Hrvatski vitez iz Posedarje u iznosu od 225.000,00 kuna, Nogometni klub Podgradina iz Podgradine u iznosu od 60.000,00 kuna, Boćarski klub Podgradina iznos od 5.000,00 kuna, Boćarski klub Slivnica iznos od 5.000,00 kuna, Boćarski klub Sveti Nikola iz Islama Latinskog iznos od 5.000,00 kuna, Biciklistički klub Posedarje iznos od 5.000,00 kuna te Lovačko društvo kamenjarka iznos od 15.000,00 kuna.

Izdaci za kapitalni projekt izgradnje sportskih objekata iznose 147.447,59 kuna.

**Program 1011 javne potrebe u školstvu** ostvaren je u iznosu od 160.957,00 kuna a obuhvaća aktivnost osnovno, srednjoškolsko i visoko obrazovanje (stipendije, sufinanciranje cijene prijevoza).

Aktivnost financiranje dječjeg vrtića Cvrčak Poseadrje izvršen je u iznosu od 870.616,55 kuna od čega je Općina Posedarje iz svog proračuna vrtić financirala s 630.202,69 kunu, a vrtić je iz namjenskih sredstva iz vlastitog proračuna financirala sa 240.413,86 kuna.

**Program 1012 općinski program socijalne skrbi** ostvaren je u iznosu od 112.709,37 kuna, a odnosi se pomoći proračunskim korisnicima drugih proračuna u iznosu od 3.600,00 kuna, naknade za novorođenu djecu u iznosu od 48.000,00 kuna, naknade građanima i kućanstvima u naravi u iznosu od 4.270,00 kune te tekuće donacije u novcu u iznosu od 56.839,37 kuna.

**Program 1016 Održavanje objekata u vlasništvu Općine Posedarje** izvršen je u iznosu od 163.162,10 kuna, a obuhvaća sve troškove oko održavanja istih objekata (troškove održavanja, vode, struje).

**Program 1015 Redovit rad vlastitog komunalnog pogona Općine Posedarje** iznosi 531.570,43 kune.

Program obuhvaća bruto plaće djelatnika pogona, rashode za materijal i energiju, rashode za usluge i ostale nespomenute rashode poslovanja.

Kapitalni projekt opremanje vlastitog komunalnog pogona iznosi 19.452,00 kuna.